google/wiki40b huggingface dataset:
Barbadoso ekonomika

Barbadoso ekonomika pradėta formuoti nuo 1966 m. nepriklausomybės paskelbimo, yra priklausoma nuo cukranendrių auginimo ir cukraus produkcijos. Didelę dalį šalies pajamų taip pat sudaro turizmas ir ofšorinės paslaugos. XX amžiaus 10-as dešimtmečio pradžioje Barbadoso ekonomika patyrė recesiją, po trejų metų pastovaus pajamų mažėjimo šalyje. Šalis pradėjo atsigauti tik 1993 m. Nuo tada šalies ekonominiai rodikliai kasmet paauga vidutiniškai  3 - 5 %. Trys pagrindinės Barbadoso ekonominės varomosios jėgos yra turizmas, tarptautinis verslo sektorius ir tiesioginės užsienio investicijos. Šie sektoriai leidžia Barbadosui veikti kaip ekonomikos ir tarptautinio verslo centru.

Žemės ūkis

16 000 hektarų arba 37,2 % visos šalies ploto yra panaudojama agrikultūrai. Beveik visa žemės ūkiui skirta žemė panaudojama cukranendrių auginimui. 1999 m. šalyje užauginta 500 000 tonų šios kultūros augmenijos. 
2001 m. cukraus eksportas siekė 22 milijonus JAV dolerių ir 8,4 % viso šalies eksporto. Pagrindinės auginamos maisto kultūros yra batatai, kukurūzai, maniokai ir įvairių rūšių pupelės. Mažas kritulių kiekis ir drėkinimo sistemų trūkumas trukdo šalyje plėtoti žemės ūkį, nors kai kurios daržovių kultūros yra sėkmingai panaudojamos komerciniai veiklai. Šalyje taip pat auginama medvilnė, bet dėl technikos trūkumo ši sritis Barbadose neišplėtota.

Gyvulininkystė

Gyvulininkystė šalyje neužima didelio vaidmens. Labiausiai tai lėmė tinkamų ganyklų trūkumas ir per brangus importinis pašaras. Dėl to Barbadoso importuoja didelius kiekius mėsos ir pieno produktų. Dauguma saloje esančių gyvulių priklauso privatiems ūkiams. 1999 m. Barbadose užauginta 9000 tonų mėsos ir 1000 tonų vištų kiaušinių.

Žvejyba

Žvejybos sektoriuje dirba apie 2000 darbuotojų ir apie 500 motorizuotų laivų. 2000 m. saloje eksploatuota 3100 tonų žuvies ir jūros gėrybių. Pagrindinės gaudomos žuvys yra tunas, mahi-mahi, žuvys skraiduolės, otai ir durklažuvės. 1983 m. Oistinse atidarytas žuvininkystės terminalo kompleksas.
Dešimt priežasčių

Siužetas

Filme narpliojama jaunystės tema, kuri Lietuvoje labai svarbi, kai pačiai valstybei 20 metų – tiek pat, kiek ir filmo personažams, peržengusiems paauglystės amžių. Čia kalbama apie jaunus žmones, kurie pakeis šalį ir jos mentalitetą. Šiame filme jauno žmogaus iš Lietuvos istorija parodoma jo gyvenamoje aplinkoje, apsuptoje lietuviškos realybės, tarsi stebint iš šalies. Režisierius akcentuoja pramogų pasaulio ir technologijų paveiktus žmonių santykius, susvetimėjimą ir pavydą. Filme skamba grupės 69 Danguje kūrinys „Dešimt priežasčių“.
Vytas – vaikinas iš daugiabučių namų rajono, toks pat pilkas kaip ir jo kaimynystė. Jam jau per dvidešimt, bet jis tebegyvena su tėvais. Šeimyna laiką leidžia žiūrėdama lietuviškos televizijos laidas. Vyto mergina Ona kitokia – ji savarankiška, turi pomėgių ir draugų. Su vienu iš jų Ona praleidžia vis daugiau laiko. Ir taip pilką Vyto kasdienybę užtemdo pavydas. Jis imasi ieškoti tiesos klaidžiuose daugiabučių kiemų labirintuose.
Valdis Zatlers

Išsilavinimas

1979 m. baigė Rygos medicinos institutą. 1990–1991 m. 6 mėn. stažavosi Jeilio universitete bei Sirakuzų universitete JAV.

Profesinė karjera

Baigęs Rygos medicinos institutą , 1979–1985 m. dirbo traumatologijos ortopedu Rygos 2-ojoje ligoninėje, 1985–1994 m. traumatologijos skyriaus vedėjas. Nuo 1994 m. dirbo Latvijos traumatologijos ir ortopedijos klinikos vyriausiuoju gydytoju. Dalyvavo likviduojant Černobylio AE avarijos padarinius. 2002 m. buvo atvykęs į Klaipėdos ir Plungės ligonines pasidalinti patirtimi.
Buvo kritikuojamas dėl to, kad ėmė iš pacientų pinigus, tačiau jo šalininkai teigė, kad neoficialios pacientų dovanos medikams Latvijoje yra įprastas dalykas, todėl tai nereiškia, kad jis, V. Zatleris, korumpuotas.
Nuo 2005 m. dėstė universitete. Dalyvavo Ortopedijos ir traumatologijos vystymo fondo veikloje, vienas iš Latvijos gydytojų sąjungos (Latvijas Ārstu biedrība) įkūrimo iniciatorių. Apdovanotas Trijų žvaigždžių ketvirtojo laipsnio ordinu (Karininko kryžius).

Konfliktas su ministru

2003 m. vasario mėn. tuometinis Latvijos Sveikatos apsaugos ministras Aris Auders inicijavo baudžiamąją bylą dėl tariamo piktnaudžiavimo perkant įrangą ligoninėje, kuriai vadovavo V. Zatleris. Tyrimo laikotarpiu jis buvo nušalintas nuo pareigų. Latvijos spaudos nuomone, tai buvo V. Zatlerio ir A. Auderio konflikto išdava (A. Audersas buvo Stuburo chirurgijos centro direktorius V. Zatlerio vadovaujamoje ligoninėje, vertėsi ir privačia praktika, reikalavo iš pacientų pinigų už operacijas, apmokėtas iš valstybės biudžeto). Jau 2003 m. kovo mėn. V. Zatleris grąžintas į pareigas; tyrimas paneigė kaltinimus. O buvęs ministras A. Auderis 2006 m. nuteistas už sukčiavimą stambiu mastu ir nubaustas 150-ties minimalių atlyginimų bauda konfiskuojant turtą.

Politinė karjera

2007 m. gegužės 22 d. Latvijos Seimo keturių dešiniųjų politinių partijų koalicijos Valdis Zatleris buvo iškeltas kandidatu į prezidentus.  Gegužės 31 d. per slaptą balsavimą, kuriame dalyvavo 98 iš 100 parlamentarų, jis gavo 58 balsus ir aplenkė savo varžovą – buvusį Konstitucinio Teismo teisėją Aivarą Endzinį. Liepos 8 d. įvyko jo inauguracija. Tuo metu V. Zatleris nepriklausė jokiai politinei partijai, tačiau 1998 m. buvo dalyvavęs „Žmonių partijos“ paskelbtame manifeste.
V. Zatleris buvo kritikuojamas už tai, kad neturi jokios politinės patirties. Kai valdančioji koalicija oficialiai iškėlė V. Zatlerį kandidatu į prezidentus, jis apskritai nebuvo susijęs su politika. 
2011 m. liepą įkūrė Reformų partiją.

Asmenybė

Mėgsta gaminti maistą; skulptūras ir muziką.
Imunologija

Imunologija – biologijos ir medicinos mokslo šaka, tirianti organizmo apsauginių sistemų ir reakcijų sandarą, reagavimą. Žmogaus imuninės sistemos sutrikimai gali sąlygoti įvairias lėtines infekcijas. Imunologinis kraujo ištyrimas leidžia patikslinti imunologinę organizmo būklę, surasti silpnąsias ar sutrikusias imuninės sistemos grandis ir tuomet skirti imunokorekcinį gydymą, kuris sustiprina organizmo apsaugines savybes bei įgalina greičiau pasveikti. Biologinė imunologija tiria natūralias, įgimtas organizmo imunines sistemas, o medicininė – farmakologines, chemines, įgijamas su laiku. Imunologija svarbi tuo, kad sudaro skiepų gamybos teorinį pagrindą.
Julius Žalakevičius

Biografija

2003 m. Lietuvos muzikos akademijoje įgijo magistro laipsnį. 2004 m. drauge su kitais „cezario grupės” nariais apdovanotas Auksiniu scenos kryžiumi už geriausią metų debiutą spektaklyje „Arabiška naktis”.
Rokai (Ukmergė)

Aplinkinės gyvenvietės

Jakutiškiai – 3 km
Monas (upė)

Pritaikymas ūkiui

Tik dalyje upės netoli žiočių vyksta laivyba. Upės baseine auginami kukurūzai, dioskorėjos ir manijokai. 160 km nuo žiočių pastatyta Nangbeto hidroelektrinė. Partnerystės dėka, statyba buvo baigta 1987 m. Ji pasirodė ekonomiškai naudinga (žvejyba tvenkinyje, elektros gamyba). Statant užtvanką buvo iškeldinta 7600-10 000 žmonių. Buvo sudarytas projektas ir antrajai užtvankai, bet jis buvo neįgyvendintas.
Suwon FC

Istorija

Klubo ištakos siekia 2003 m., kai buvo įkurtas Suwon FC. 
2012 m. gruodžio 9 d. oficialiai pranešta apie klubo siekį tapti profesionaliu klubu.
2016 m. sezone debiutavo elito divizione, bet liko paskutinėje vietoje (12-ikti) ir iškrito į žemesnį divizioną.
Prejakuliatas

Prejakuliatas (lot. pre ejaculatio – prieš ejakuliaciją), dar vadinamas Kuperio skysčiu – skystis, kuris išsiskiria iš vyro varpos lytinio susijaudinimo metu. Jame yra vidutiniškai 30 000 spermatozoidų. Šis skystis išsiskiria meilės žaismo metu, taip pat gali ir sueities metu, prieš pat orgazmą (ejakuliaciją). Jis paruošia šlaplę sėklos praėjimui, neutralizuodamas šlapimo likučių pH. Taip pat jis sudrėkina apyvarpę palei varpos galvutę. Prejakuliatą išskiria bulbouretralinės liaukutės (Kuperio liaukos).
Ar prejakuliato užtenka apvaisinimui, kol kas nėra vienaprasmiško atsakymo. Nors jame ir yra spermos, tačiau nėra tiksliai nustatyta, ar joje esantys spermatozoidai pajėgūs apvaisinti kiaušialąstę.
Reino konfederacija

Susidarymas

Po Reino konfederacijos sudarymo akto pasirašymo 1806 m. liepos 12 d. iš Šventosios Romos imperijos išstojo ir konfederaciją sudarė 16 pietų ir vakarų Vokietijos valstybių, konfederacijos „protektoriumi“ paskelbtas Napoleonas Bonapartas. Po kelių dienų Šventosios Romos imperijos imperatorius Francas II-asis, kuris jau 1804 m. pasiskelbė Austrijos imperatoriumi, paskelbė apie Šventosios Romos imperijos paleidimą. Tai jis padarė po Napoleono ultimatumo.

Plėtra

Per kelerius kitus metus prie Reino konfederacijos prisijungė dar 23 vokiečių valstybės. Į Reino konfederaciją nestojo tik Austrija, Prūsija, Danijai priklausantis Holšteinas ir Švedijai priklausanti Pomeranija. Iš esmės Reino konfederacija buvo karinė sąjunga, t. y. jos nariai įsipareigojo remti Prancūziją didelėmis karinėmis pajėgomis. Už tai daugeliui jų buvo pakeltas statusas – Badenas, Hesenas, Klevė ir Bergas tapo didžiosiomis kunigaikštystėmis, Viurtembergas ir Bavarija – karalystėmis, be to, kai kurioms iš vokiečių valstybių padidinta teritorija, prijungiant mažesniąsias valstybėles. Pagal Reino konfederacijos aktą Reino konfederacijoje turėjo būti sukurtos ir bendros valdymo struktūros, tačiau ši idėja greitai žlugo, nes (ypač didesniosios) konfederacijos valstybės siekė neriboto suvereniteto. Nebuvo sušauktas ir konfederacijos bundestagas.
Po Prūsijos pralaimėjimo kare su Prancūzija 1806 m. prie konfederacijos prisijungė daug vidurio ir šiaurės Vokietijos mažųjų valstybių. Didžiausią apimtį konfederacija buvo pasiekusi 1808 m.: ji apėmė keturias karalystes, penkias didžiąsias kunigaikštystes, trylika hercogysčių, septyniolika kunigaikštysčių ir Hanzos miestus Hamburgą, Liubeką ir Bremeną.
Geminacija

Geminacija, arba dvigubinimas (lot. geminō 'dvigubinu, dvejinu') – tokių pačių arba artimų (skardusis – duslusis) priebalsių ėjimas iškart vienas po kito, priebalsių ilginimas. Geminacija atrsiranda dėl skirtingų priežasčių ir gali turėti skirtingą paskirtį. Geminacija retorikoje – kontaktinis to paties žodžio arba sakinio dalies kartojimas stilistiniais tikslais.
Alfonsas Dargis

Alfonsas Dargis (1909 m. gegužės 12 d. Reivyčiai, Mažeikių valsčius – 1996 m. sausio 13 d. Frydrichshafenas, Badeno-Viurtembergo žemė, palaidotas Frydrichshafeno kapinėse) – Lietuvos tapytojas, grafikas, scenografas, poetas.

Biografija

1929–1936 m. mokėsi Kauno meno mokykloje, mokytojai Stasys Ušinskas, Adomas Smetona. Priklausė šios mokyklos mokinių grupei „Forma“. Diplominis darbas „Lietuviškos vestuvės“ buvo įvertintas gerai, už jį gavo Lietuvos valstybinę stipendiją studijoms Vienoje. 1940 m. Vienos dailės akademijoje baigęs scenografijos studijas dirbo dailininko asistentu Šilerio teatre Berlyne. Tais pačiais metais grįžo į Lietuvą. 1941 m. pasitraukė į Vokietiją. Dirbo scenografu Teplicės (Džiuzepė Verdis. Trubadūras, 1941 m.), Eisenacho, Gotos, Getingeno (Žoržas Bizė. Karmen, 1945 m.), Hanoverio teatruose. 1951 m. persikėlė į Ročesterį JAV. 1973 m. čia įsteigė „Forma Art Studio“, joje dėstė. Nuo 1985 m. gyveno VFR.

Kūryba

Ankstyvajai kūrybai įtakos turėjo tautodailė, vėlesnėje ryškūs kubizmo, abstrakcionizmo, primityvizmo principai. Tapybos, grafikos (medžio raižiniai) figūrinėse kompozicijose yra lyrizmo, ironijos, politinių aliuzijų, savitai jungiamos tapybos ir grafikos technikos. Jo kūrinių turi JAV (Moderniojo meno muziejus, Niujorkas), Vakarų Europos, Lietuvos dailės muziejus, Nacionalinis M. K. Čiurlionio dailės muziejus, Mažeikių kraštotyros muziejus ir kt. muziejai. Nuo 1952 m. dalyvavo tapybos ir grafikos parodose, individualios parodos surengtos JAV, Vokietijoje, Lietuvoje (Vilniuje 1989 m., Mažeikiuose 1994 m., Kaune 1995 m.)
Išleido poezijos rinkinį „XX amžiaus veidas“, 1931 m.
4 tūkstantmetis pr. m. e.

Ketvirtasis tūkstantmetis prieš mūsų erą prasidėjo 4000-aisiais pr. m. e. ir baigėsi 3001-aisiais metais pr. m. e.

Kiti laikotarpiai

Tūkstantmečiai: 5 tūkstantmetis pr. m. e. – 4 tūkstantmetis pr. m. e. – 3 tūkstantmetis pr. m. e.
Šimtmečiai: XXXI amžius pr. m. e. – XXXII amžius pr. m. e. – XXXIII amžius pr. m. e. – XXXIV amžius pr. m. e. – XXXV amžius pr. m. e. – XXXVI amžius pr. m. e. – XXXVII amžius pr. m. e. – XXXVIII amžius pr. m. e. – XXXIX amžius pr. m. e. – XL amžius pr. m. e.
Hamamacu Arena

Hamamacu arena – universalus, tarptautinio lygio sporto, pramogų ir verslo kompleksas Hamamacu mieste, Šizuokos prefektūroje, Japonijoje. Arena buvo atidaryta 1990 m. ir talpina 8000 žiūrovų. Arenoje vyko 2006 m. Pasaulio krepšinio čempionato C grupės rungtynės, kur rungtyniavo ir Lietuvos vyrų krepšinio rinktinė.
Vecha

Vecha (angl. Wehha) – pagonių anglų vadas ir Rytų Anglijos karalystės įkūrėjas VI аmžiaus vidury.
Ankstyvieji šaltiniai Vechą identifikuoja kaip Vufingų dinastijos narį. Nieko apie jo valdymą nežinoma. Pagal Textus Roffensis, Vecha buvo Vilchamo, kuris gyveno tarp V–VI amžiaus, sūnus. Yra galimybė, kad būtent jo tėvas Vilchamas atvyko į Britaniją, į Linkolnšyro grafystės teritoriją, o Vecha buvo tas, kuris pradėjo puolimą prieš kaimynines britų valstybes Kair-Lerioną ir Kair-Ventą.
Haidianas

Istorija

Čingų dinastijos laikais rajono teritorijoje imperatorius Kangsi įkūrė rezidenciją, dabar žinomą kaip Senieji vasaros rūmai. 1868 m. įsiveržusi britų ir prancūzų armija sugriovė rūmus, tačiau imperatorienė Cisi vėliau netoliese pastatė iki šiol išlikusią naują rezidenciją, žinomą kaip Vasaros rūmai. XX a. pradžioje į Haidiano rajoną buvo perkelti Cinghua ir Pekino universitetai. Dar daugiau universitetų buvo perkelta šeštajame amžiaus dešimtmetyje, suformuojant Haidianą kaip universitetinį rajoną. XX a. pabaigoje buvo pradėti įgyvendinti didelio masto rajono rekonstrukcijos darbai: griaunami senieji pastatai, statomi daugiaaukščiai gyvenamieji namai, formuojamos ekonominės zonos.

Susisiekimas

Per rajoną eina 1, 4, 6, 8, 9, 10, 13, 15, S2 ir Čangpingo metro linijos.
Seirijai

Pavadinimo kilmė

Seirijai yra vandenvardinis vietovardis – pavadinimas kilęs nuo greta telkšančio ežero Seirijo, kuris savo ruožtu kilęs nuo Seiros upės vardo, kuris yra jotvingiškos kilmės.

Aplinkinės gyvenvietės

Meteliai – 10 km 
 Žagariai – 3 km
Seiliūnai – 6 km
Šventežeris – 11 km 
 LAZDIJAI – 20 km
Noragėliai – 7 km
Avižieniai – 9 km 
 VEISIEJAI – 18 km
Paserninkai – 3 km
LEIPALINGIS – 17 km
2014 m. pasaulio futbolo čempionato atranka/Europa – H grupė

2014 m. pasaulio futbolo čempionato atrankos Europos zonos, H grupės rezultatai.
San Marino futbolo supertaurė

San Marino futbolo supertaurė – trofėjus, dėl kurio kasmet varžosi po dvi geriausias San Marino futbolo čempionato ir taurės komandas (du pusfinaliai ir finalas).
Toplaukių pilis

Toplaukių pilis – Vokiečių ordino pilis Priegliaus dešiniajame krante, Toplaukių kaime, dab. Kaliningrado srities centrinėje dalyje, Gvardeisko rajone.

Istorija

Prie Nadruvos žemės prūsų kaimo Tapilauks, prie sausumos kelio iš Karaliaučiaus į Įsrutį ir toliau į Lietuvą, bei vandens kelio Priegliaus upe 1336 m. Vokiečių ordinas pastatė medinę pilį, kurią 1376 m. užėmė ir sunaikino Lietuvos Didžiosios Kunigaikštijos kunigaiščio Kęstučio vedama kariuomenė. 1379 m. atstatyta mūrinė tvirtovė, kuri 1530 m. perstatyta į reprezentacinę pilį.
Kabantis tiltas

Kabantis tiltas – tiltų konstrukcijos tipas.

Konstrukcija

Tokio tipo tiltų konstrukcijos yra vienos iš veiksmingiausių tiltų konstrukcijų. Pagrindiniu laikančiuoju kabamojo tilto konstrukcijų elementu laikomas parabolės apybrėžos tempiamasis lynas, atremtas į pilonus. Prie šio lyno per pakabas tvirtinama standumo sija, kurioje veikia nedideli lenkiamieji momentai. Vienas iš pagrindinių kabamųjų konstrukcijų trūkumų – didelis deformatyvumas, kurį lemia poslinkiai, sukeliami apkrovos poveikio. Be to, kabamųjų lynų tempimo jėgoms perimti turi būti įrengiami masyvūs inkariniai pamatai.
Kabančių tiltų konstrukcijos yra išraiškingos ir palyginus estetiškos.

Ryšys su kito tipo tiltais

Progresuojant tiltų statybai kabantys tiltai davė pamatą kitų tipų tiltų atsiradimui: vantinis tiltas, poarkinis tiltas.

Paskirtis

Gana plačiai naudojama pėsčiųjų tiltams. Tinkami transporto priemonėms. Nėra tokie stiprūs, todėl tinka tik lengvo svorio traukiniams.
Produkcija (ekologija)

Produkcija - ekologijoje ekosistemos produkcija yra ekosistemos sukurta biomasė. Paprastai skaičiuojama per laiko vienetą (valandą, parą, metus) sukurta produkcija. Produkcijos gaminimo sparta ekosistemos ploto vienete paprastai vadinamas produktyvumu.
Skiriamos pirminė ir antrinė produkcijos.

Pirminė produkcija

Pirminė produkcija yra ekosistemos autotrofų (gamintojų) pagaminta biomasė, paprastai išmatuota per tam tikrą laiko tarpą.
Dalį pirminės produkcijos sunaudoja (panaudoja energijos gavybai) patys autotrofai, todėl visa per laiko vienetą pagaminta produkcija vadinama bendrąja pirmine produkcija (angl. gross primary production, GPP).
Autotrofų nesunaudota ir ekosistemoje besikaupianti produkcijos dalis vadinama grynąja pirmine produkcija (angl. net primary production, NPP). Žmonės ir kiti gyvūnai savo poreikiams tenkinti gali panaudoti tik grynąją produkciją.
Skirtumas tarp bendrosios ir grynosios pirminių produkcijų yra autotrofų energijos gavybai sunaudota biomasė.
Krasnaja molodiož (Vilnius)

Krasnaja molodiož (liet. Raudonasis jaunimas) – LKJS Vilniaus apygardos komiteto laikraštis, nelegaliai ėjęs 1921–1922 m. Vilniuje rusų kalba. Išėjo keturi numeriai.
Papartynai

Pavadinimo kilmė

Kaimo pavadinimas, kilęs nuo paparčio vardo, bet niekas negali pasakyti nei kada kaimas įsikūrė, nei kodėl toks pavadinimas jam duotas.

Aplinkinės gyvenvietės

PaspirgėliaiŠakiai
San Marino futbolo varžybos 2004–2005 m.

2004–2005 m. San Marino futbolo pirmenybės

Tai buvo 20–asis San Marino futbolo čempionatas.
Samprotavimas

Samprotavimas – mąstymo forma, kuria iš pradinių teiginių (prielaidų), remiantis kuria nors išvedimo taisykle, daroma išvada. Prielaidos bei išvada turi teiginių formą. Išvedimo taisyklės surandamos, formalizavus samprotavimą. Teisinga išvada gaunama, kai samprotavimo prielaidos yra teisingos, o išvedimo procesas – logiškai korektiškas. Kai samprotaujant atsižvelgiama ir į mąstymo turinį, dalis samprotavimo prielaidų ir išvedimo taisyklių neretai būna tik numanomos, aiškiai neformuluojamos.
Samprotavimai skirstomi į dedukcinius ir nededukcinius. Dedukciniai dar skirstomi į silogistinius, modalinius, deontinius, vertinamuosius, o nededukciniai – į indukcinius, analoginius, hipotezes ir kitokius.
Paprastai samprotavimas yra kokio nors įrodymo grandis.
Džaluitas

Džaluitas (marš. Jālwōj, Jālooj) – koralinis atolas Ramiajame vandenyne, Maršalo Salose, Raliko salų grandinės pietinėje dalyje. Atolas yra 220 km į pietvakarius nuo Madžūro atolo. 155 km į pietvakarius nuo Džaluito yra Ebonas, už 48 km – Kilis, už 152 km į šiaurės vakarus – Ailinglaplapas.
Atolas netaisyklingos formos, ištęstas iš šiaurės vakarų į pietryčius. Koraliniame rife yra keletas pertrūkių. Atolo žiedą sudaro net 91 salelė; didžiausios: Džaluitas (10,4 km²), Džaboras, Imedžas, Adžedženas, Pinglepas, Bokanakė. Bendras sausumos plotas – 11,34 km². Lagūna užima 690 km². Tai vienas didžiausių Maršalo Salų atolų.
XIX a. atole veikė vokiečių prekybinis punktas, jis sudarė Vokietijų kolonijų protektoratą. Po Pirmojo pasaulinio karo atiteko Japonijai ir tapo Pietų Ramiojo Vandenyno Mandato Maršalo Salose administraciniu centru. Į atolą atvyko nemažai japonų, buvo įkurta karinė oro bazė. Vėliau, salyną užėmus amerikiečiams, krašto administracija persikėlė į Madžūrą.
1998 m. Džaluito atole gyveno 1669 žmonių. Dauguma gyvena Džaboro salelėje: joje yra oro uostas, dokas, viešbutis, kelios parduotuvės, degalinė, katalikų bažnyčia, mokykla. Taip pat žmonės gyvena Džaluito salelėje. Imedžo salelėje yra japonų karinės bazės, elektrinės, šintoistų šventyklos, ginkluotės liekanos.
Cobh Ramblers FC

Istorija

Klubas įkurtas 1922 m. Yra žaidę elito divizione, bet pastaruoju metu yra antroje pakopoje.
Korporacinė tapatybė

Korporacinė tapatybė (angl. Corporate Identity, CI) – organizacijos tapatybė.
„Corporate Identity“ apima organizacijos kaip subjekto aspektus. „CI“ idėja remiasi teiginiu, kad organizacija yra suvokiama kaip atskiras asmuo (asmenybė), kuriam gali būti būdingos atitinkamos žmogaus kaip veiklos subjekto charakteristikos.
NK Sesvete

Istorija

Klubo ištakos siekia 1941 m. Nuo 2013 m. buvo žinomas kaip Radnik Sesvete. Vėliau grįžo prie senojo pavadinimo.
Nuo 2010 m. čia žaisdavo Zagrebo „Dinamo“ jaunimas.
Karimatos sąsiauris

Karimatos sąsiauris (indonez. Selat Karimata) – sąsiauris Malajų salyne, Indonezijoje. Skiria Sumatros ir Borneo salas. Jungia Pietų Kinijos ir Javos jūras. Vyraujantis plotis 150 km, vidutinis gylis 36 m. Sąsiauryje driekiasi Karimatos salos.
Navigaciją trukdo koralų rifai ir mažos salelės.
Vitalijus Karpačiauskas

Biografija

Baigęs vidurinę mokyklą, V. Karpačiauskas buvo pašauktas atlikti karinę tarnybą sovietinėje armijoje, desantininkų dalinyje. Pusantrų metų panevėžietis tarnavo Kauno dalinio sporto kuopoje, o likusį pusės metų laikotarpį – Moldavijoje.
1991 m. baigė Kūno kultūros institutą. 1998 m. buvo vienas iš V. Karpačiausko bokso turnyro taurės steigėjų. 1998-2004 m. dirbo versle, nuo 2005 m. - Panevėžio kūno kultūros ir sporto centro bokso treneriu.
Žmona Indra – medikė, dviračių sporto klubo kineziterapeutė.

Sporto pasiekimai

Pradėjo treniruotis trylikos metų pas trenerį Julių Kibą. Studijų laikotarpiu KKI bei vėliau jį treniravo Nikolajus Jerofejevas, Henrikas Virpša. Pirmoji pasiekta pergalė – SSSR jaunučių bokso turnyro nugalėtojas (14 metų). Jaunučių grupėje iškovojo 28 pergales. 1981 m. Jonavoje iškovojo jaunių bokso čempiono vardą, 1982–1983 m. – jaunimo čempionas. Praėjo visas svorio kategorijas nuo pačių lengviausių iki 67 kg. 1990 m. tapo Baltijos šalių čempionas.
1993 m. tapo Europos vyrų bokso čempionu (Bursa, Turkija). Lietuvai tai buvo pirmoji pergalė po 22 metų pertraukos (1971 m. čempionu tapo Juozas Juocevičius). Tais pačiais 1993 m. Tamperėje (Suomija) Pasaulio pirmenybių sidabro medalininkas ir 1995 m. Berlyne (Vokietija) Pasaulio čempionato bronzos medalio laimėtojas.
V. Karpačiauskas dalyvavo Barselonos 1992 m. (6-8 vietos) ir Atlantos 1996 m. vasaros olimpinėse žaidynėse (9-16 vietos).
Buvo 7 kartus Lietuvos čempionas: 1986, 1988, 1990, 1991, 1993, 1995, 1996 Lietuvos čempionas. Dalyvavo ir nugalėjo daugelyje tarptautinių turnyrų. Sėkmingai boksavosi Lenkijos (Bialystoko „Gvardijos“ ir Poznanės „Olimpijos“ klubai) ir Vokietijos (Šverino klubas) komandiniuose čempionatuose: Bundeslygos ringuose ir per dvejus metus nepralaimėjo nė vienos kovos, tapęs Europos čempionu buvo išrinktas geriausiu Lenkijos sportininku tarp legionierių.
Palikti didįjį ringą po aštuoniolikos metų įtemptų treniruočių V. Karpačiauskas nusprendė 1996 m. Ta proga Panevėžyje buvo surengtas ne tik Lietuvos bokso čempionatas, bet ir boksininko išleistuvės. Tuomet iškovojo dar vieną šalies aukso medalį ir kaip nugalėtojas atsisveikino su didžiuoju sportu.
1993 m. buvo išrinktas Geriausiu Lietuvos sportininku. Ringe turėjo 380 kovų, iš kurių 340 laimėjo.
Albertonas

Istorija

Mikmakai buvo pirmieji gyventojai. 1534 m. šiuose kraštuose pasirodė pirmieji užkariautojai. Tai buvo Žako Kartjė prancūzai.
Vėliau prancūzus pakeitė britų administracija. Nuo XVII a. čia gyveno europiečiai.
Absoliuti gyventojų dauguma yra europiečių kilmės.
Sietynas (Vilnius)

Istorija

Steigėja ir leidėja UAB „Raštija“. Tiražas 1990 m. – 5400 egz., 1991 m. – 500 egz. Išėjo 10 numerių.
Spausdino publicistikos, literatūrologijos, grožinės literatūros kūrinius.
Redakcinė kolegija: Darius Kuolys, Valdas Papievis ir kt.
Kurpikai

Susisiekimas

Kurpikų pagrindinis kelias yra  186  Kybartai–Vištytis .
Alvydas Ragėnas

Biografija

1987 m. baigė Zarasų M. Melnikaitės vidurinę mokyklą. Alvydo Ragėno firmos savininkas.
Darbo partijos Zarasų rajono skyriaus narys.
Nuo 2007 m. Zarasų rajono savivaldybės tarybos narys.
Sutuoktinė Sandra, vaikas Lukas.
Dirvonakiai

Aplinkinės gyvenvietės

Ožkiniškis – 1,6 km
BIRŽAI – 5 km
Kilučiai – 2,8 km
Bartasiškis – 1,6 km
Mikeliškiai – 1,4 km
Ledynmetis: Eros pabaiga

Kompiuterinis žaidimas

Kompiuterinį žaidimą Ice Age: The Meltdown Vivendi Games išleido Nintendo GameCube, Game Boy Advance, ir Nintendo DS konsolėms. Jis išleistas 2006 m. kovo 14 d. Paskelbta, kad žaidimas išleistas dėl Wii 2006 m. rugsėjo 26 d. Wii versija buvo paskelbtas 2006 m. gruodžio 6 d.